WESNOTHD(6)

NÁZOV
wesnothd - Démon na sieťovú hru Bitky o Wesnoth

ZHRNUTIE
wesnothd [-dv] [-c cesta] [-p port] [-t číslo] [-T číslo]
wesnothd -V

POPIS
Riadi sieťové hry pre viacerých hráčov Bitky o Wesnoth. Na stránke http://www.wesnoth.org/wiki/ServerAdministration sú uvedené príkazy, ktoré server prijíma cez klienta (/query ...) alebo soket (fifo).

MOŽNOSTI

-c path, --config cesta
    povie wesnothd, kde má hľadať konfiguračný súbor. Syntax, viď sekciu KONFIGURÁCIA SERVERA nižšie. Konfiguráciu môžete znovunačítať poslaním SIGHUP serverovému procesu.

-d, --daemon
    spustí wesnothd ako démona.

-h, --help
    povie, čo robia jednotlivé možnosti príkazového riadku.

--log-level=doména1,doména2,...
    nastaví úroveň závažnosti zapisovacích domén. all znamená všetky zapisovacie domény. Možné úrovne: error, warning, info, debug. Štandardne sa používa úroveň error a info pre doménu server.

-p port, --port port
    zavesí server na daný port. Ak nie je daný port, použije sa port 15000.

-t číslo, --threads číslo
    nastaví maximálny počet čakajúcich pracovných vlákien pre sieťové I/O (štandardne: 5, maximum: 30).

-T číslo, --max-threads číslo
    nastaví maximálny počet vytvorených pracovných vlákien. Hodnota 0 znamená bez obmedzenia (štandardne: 0).

-V, --version
    vypíše číslo verzie a skončí.

-v, --verbose
    zapne zaznamenávanie ladiacich informácií.

KONFIGURÁCIA SERVERA

  Všeobecná syntax je:

[značka]

    kľúč="hodnota"

    kľúč="hodnota,hodnota,..."

[/značka]

  Globálne kľúče:

allow_remote_shutdown
    Ak je nastavené na no (predvolené), príkazy na vypnutie alebo reštartovanie servera budú ignorované ak neprichádzajú zo soketu (fifo). Nastavenie na yes povolí vypnutie servera po sieti cez /query od administrátora.

ban_save_file
    Plná alebo relatívna cesta k súboru (komprimovanému gzipom), ktorý môže server čítať a zapisovať. Zákazy budú ukladané do tohto súboru a načítané pri štarte.

compress_stored_rooms
    Určuje či sa má súbor s miestnosťami ukladať v komprimovanej forme. Predvolené je yes.

connections_allowed
    Počet povolených spojení z rovnakej IP adresy. 0 znamená nekonečno. (štandardne: 5)

disallow_names
    Mená/prezývky, ktoré server neprijíma. Podporujú sa zástupné znaky * and ?. Pre ďalšie podrobnosti pozri glob(7). Štandardné hodnoty (ak sa nič nezadá) sú:*admin*,*admln*,*server*,ai,ai?,computer,human,network,player.

fifo_path
    Cesta k soketu (fifo), do ktorého môžete posielať príkazy pre server (rovnaké ako /query ... z wesnoth). Ak nie je uvedená, použije sa cesta zadaná pri kompilácii (predvolená: /var/run/socket/wesnothd/socket).

max_messages
    Počet povolených správ počas messages_time_period. (štandardne: 4)

messages_time_period
    Časové obdobie (v sekundách), v ktorom sa meria zasypávanie správami. (štandardne: 10 sekúnd)

motd
    Správa dňa.

new_room_policy
    Určuje kto môže zakladať nové miestnosti na serveri. Povolené hodnoty sú everyone, registered, admin a nobody, ktoré dávajú oprávnenia každému, registrovaným používateľom, administrátorom, a nikomu. Predvolená hodnota je everyone.

passwd
    Heslo používané na získanie administrátorských práv (pomocou /query admin heslo) .

replay_save_path
    Adresár kam server ukladá záznamy hier. (Nezabudnite na posledné /!) Predvolené je `', čo znamená adresár, v ktorom bol wesnothd spustený.

restart_command
    Príkaz, ktorý server použije na spustenie nového serverovského procesu po príkaze restart. (Môže byť použité iba cez soket (fifo). Pozri tiež nastavenie allow_remote_shutdown.)

room_save_file
    Cesta k súboru kam majú byť uložené informácie o miestnostiach. Tento súbor sa načíta pri spustení serveru a neskôr zapisuje. Ak nie je zadaný, miestnosti sa neukladajú ani nenačítavajú.

save_replays
    Určuje či bude server automaticky ukladať záznamy hier. (predvolené: false)

versions_accepted
    Čiarkami oddelený zoznam verzií, ktoré má server prijímať. Podporujú sa zástupné znaky * and ?. (štandardne je to zodpovedajúca verzia wesnothu)
    Napríklad: versions_accepted="*" prijme hocijakú verziu.

user_handler
    Názov obslužného programu pre správu používateľov. V súčasnosti dostupné programy sú forum (na spojenie wesnothd s databázou pre fórum v phpbb) a sample (ukážková implementáca rozhrania takéhoto programu - ak toto používate v ostrej prevádzke, ste zrejme šialený). Predvolená hodnota je forum. Musíte pridať aj sekciu [user_handler], podľa nasledujúcich pokynov.

  Globálne značky:

[redirect] Značka určujúca server, na ktorý sa presmerujú niektoré vezie klientov.

    host
        Adresa servera, kam sa presmerujú.

    port
        Port, na ktorý sa majú pripojiť.

    version
        Čiarkami oddelený zoznam verzií, ktoré sa majú presmerovať. Podporuje zástupné znaky rovnako ako versions_accepted.

[ban_time] Značka na pohodlné definovanie kľúčových slov pre dĺžku dočasných zákazov.

    name
        Názov použitý na pomenovanie času zákazu.

    time
        Definícia dĺžky trvania. Formát je: %d[%s[%d%s[...]]] kde %s sú s (sekundy), m (minúty), h (hodiny), D (dni), M (mesiace) alebo Y (roky) a %d je číslo. Ak nie je zadaná jednotka času, použije sa minúta (m). Príklad: čas="1D12h30m" znamená zákaz trvajúci 1 deň, 12 hodín a 30 minút.

[proxy] Značka, ktorá povie serveru, aby sa správal ako proxy a preposielal požiadavky pripojených klientov na daný server. Podporuje rovnaké kľúče ako [redirect].

[user_handler] Nastaví obslužný program pre správu používateľov. Dostupné kľúče závisia od zvoleného programu v kľúči user_handler. Ak nie je sekcia [user_handler] vôbec uvedená, server bude fungovať bez služby registrácie prezývok.

    db_host
        (pre user_handler=forum) Názov počítača s databázovým serverom

    db_name
        (pre user_handler=forum) Názov databázy

    db_user
        (pre user_handler=forum) Meno používateľa, s ktorým sa prihlásuje do databázy

    db_password
        (pre user_handler=forum) Heslo tohto používateľa do databázy

    db_users_table
        (pre user_handler=forum) Názov tabuľky, v ktorej fórum phpbb ukladá údaje o používateľoch. Najpravdepodobnejšie to bude <predpona_tabuliek>_users (napr. phpbb3_users).

    db_extra_table
        (pre user_handler=forum) Názov tabuľky, v ktorej bude wesnothd ukladať svoje údaje o používateľoch. Túto tabuľku je potrebné vopred založiť ručne, napr.: CREATE TABLE <nazov-tabulky>(username VARCHAR(255) PRIMARY KEY, user_lastvisit INT UNSIGNED NOT NULL DEFAULT 0, user_is_moderator TINYINT(4) NOT NULL DEFAULT 0);

    user_expiration
        (pre user_handler=sample) Čas, za ktorý vyprší registrovaná prezývka/používateľské meno (v dňoch).

[mail] Nastaví SMTP server, cez ktorý bude program na správu používateľov posielať poštu. V súčasnosti ho používa len ukážkový program (sample).

    server
        Názov počítača s poštovým serverom

    username
        Používateľské meno na prihlásenie do poštového servera.

    password
        Heslo tohto používateľa.

    from_address
        Adresa na odpovede (reply-to) v odosielaných správach.

    mail_port
        Port na ktorom beží poštový server. Štandardne 25.

NÁVRATOVÝ KÓD
Normálny návratový kód je 0, keď bol server správne ukončený. Návratový kód 2 znamená chybu v parametroch zadaných na príkazovom riadku.

AUTOR
Napísal David White <davidnwhite@verizon.net>. Editovali Nils Kneuper <crazy-ivanovic@gmx.net>, ott <ott@gaon.net>, Soliton <soliton@gmail.com> a Thomas Baumhauer <thomas.baumhauer@gmail.com>. Preložil Viliam Búr <viliam@bur.sk>. Túto manuálovú stránku pôvodne napísal Cyril Bouthors <cyril@bouthors.org>.
Navštívte oficiálnu stránku: http://www.wesnoth.org/

COPYRIGHT
Copyright © 2003-2013 David White <davidnwhite@verizon.net>
Toto je slobodný softvér; tento softvér je zverejnená pod Všeobecnou verejnou licenciou (GPL) verzia 2, ako ju zverejnila Nadácia slobodného softvéru (Free Software Foundation). Nie je naň ŽIADNA záruka; dokonca ani PREDATEĽNOSTI či VHODNOSTI NA DANÝ ÚČEL.

VIĎ AJ
wesnoth(6).